هلند و بلژیک-دن سونرا آلمانیادا دا زهرلی یومورتا‌لار آشکار اولوندو.
آشاغی ساکسونیا ایالتینده ترکیبینده بؤجک داواسی زهرلی فیپرونیل ماده‌سی اولان 1.3 میلیون یومورتانین بازارا چیخاریلماسین‌دان سونرا 3 میلیون یومورتانین دا شیما‌لی Ren Vestfalya  ایالتینه گؤندریلدیگی معین اولوندو.
3  میلیون یومورتا‌دان 875 مینی بازارا چیخاریلدی.
زهرلی یومورتا‌لار آراسیندا اورگانیک یومورتا‌لار دا واردیر.
مونیخ، Hessen و Bremen رسمی‌لری زهرلی یومورتا‌لارین ایالت‌لرینه گؤندریلدیگی باره‌ده اینسان‌لارا خبردارلیق ائتدی‌لر.
زهرلی یومورتا‌لاردان نه قدری‌نین بازاردا اولدوغو بیلینمیر.
ساووجیلیک بؤجک‌لره قارشی ایستیفاده اولونان زهرلی فیپرونیل ماده‌سی‌نین یومورتا‌لارا نئجه کئچدیگینی آراشدیریر.
هلند و بلژیک ساووجیلاری دا بو ایستیقامتده سوروشدورما باشلادی.
سوروشدورمانین هدفینده ایسه تویوق نینلرینده بیته قارشی طیبی ماده‌لردن ایستیفاده ائدن هلندین Chickfriend شیرکتی‌دیر.
بو ماده‌لره بؤجک داواسی قاریشدیریلدیغین‌دان شوبهه‌لنیرلر.
بؤجک داواسی قاریشدیریلمیش ماده‌دن یالنیز هلند و بلژیک دئییل، آلمانیانین آشاغی Sakson-یا ایالتین‌دکی چیفت چیلرده  ایستیفاده ائدیدیگی ادعا اولونور.
اول هلند و بلژیک فیپرونیل ماده‌سی آشکار اولونان میلیون‌لارجا زهرلی یومورتا معین ائدیلمیشدی.
هلند حکومتی مصرف ائدن لره تست‌لرین نتیجه‌لری بللی اولانادک یومورتا یئمه مه یی توصیه ائتمیشدی.
هلندده 180 تویوق چیفتلیگی باغلاندی.
آلمانیادا ایکی سوپرمارکت هلند-دن گلن یومورتا‌لاری پیشتاختا‌دان ییغیشدیردی.
آوروپا بیرلیگینده بؤجک‌لره قارشی و ان چوخ بیت درمانی اولا‌راق بیلینن فیپرونیلین ات، سود و یومورتاسین‌دان ایستیفاده اولونان حیوان‌لارا وئریلمه‌سی قاداغان‌دیر.
